《次罗绣衣坠马伤足韵 其一》
明代·钟芳

进止无心任所经，等闲骢马蹶朝行。夷途得险天终昧，痛定思危梦亦惊。

几处弦歌虚月色，一春花柳阁风情。投闲欲觅飞升术，捷径惟应问曲生。

作者简介：（ ?—1544）明广东崖州人，改籍琼山，字仲实。正德三年进士。嘉靖中累官至户部右侍郎。有《皇极经世图赞》、《续古今纪要》、《崖志略》、《钟筠溪家藏集》。